b'\n_START_ARTICLE_\nObrtno-podjetni\xc5\xa1ka zbornica Slovenije\n_START_SECTION_\nObrtni register\n_START_PARAGRAPH_\nje voden kot centralna informacijska podatkovna baza, ki vsebuje podatke o ve\xc4\x8d kot 50.000 obrtnikih in podjetnikih, \xc4\x8dlanih OZS. V njem so navedene: dejavnosti, s katerimi se \xc4\x8dlani ukvarjajo, kontaktne osebe, dav\xc4\x8dna in mati\xc4\x8dna \xc5\xa1tevilka \xc4\x8dlana, obmo\xc4\x8dje, na katerem \xc4\x8dlan deluje in v katere strokovne sekcije so v\xc4\x8dlanjeni. OZS po pooblastilih dr\xc5\xbeave izdaja tudi obrtna dovoljenja, njihove spremembe in tudi njihovo prenehanje. Izdaja sklepe o vpisu obrti podobnih dejavnosti v obrtni register.\n_START_SECTION_\nRegistri in seznami\n_START_PARAGRAPH_\nMed ostalimi registri in sezname, ki jih opravlja in vodi OZS je tudi spletna stran sekcije za doma\xc4\x8do in umetnostno obrt in vsebuje podatke o \xc4\x8dlanih sekcije, njihovih dejavnostih in \xc5\xa1tevilnih izdelkih doma\xc4\x8de in umetnostne obrti. OZS izdaja mnenja, ali se dolo\xc4\x8den izdelek lahko \xc5\xa1teje za izdelek doma\xc4\x8de in umetnostne obrti. Za izdelovalce doma\xc4\x8de in umetnostne obrti se vodi na OZS tudi register. Katalog rokodelcev Slovenije pa zajema \xc5\xa1irok izbor izdelkov, ki predstavljajo slovensko kulturno dedi\xc5\xa1\xc4\x8dino na eni strani in komercialno uporabnost na drugi._NEWLINE__NEWLINE_Pomemben vir informacij za cvetli\xc4\x8darje, vrtnarje \xe2\x80\x93 gojitelje cvetja in okrasnih rastlin ter parkovne vrtnarje je tudi njihova spletna stran in register, kjer uporabniki njihovih storitev pridobijo veliko uporabnih informacij._NEWLINE_Na straneh OZS ima sekcija gostincev seznam gostinskih obratov, ki jih priporo\xc4\x8dajo obmo\xc4\x8dne obrtno \xe2\x80\x93 podjetni\xc5\xa1ke zbornice. Tu najdemo okoli 450 gostiln, restavracij in gosti\xc5\xa1\xc4\x8d, ki izstopajo s svojo gostinsko in kulinari\xc4\x8dno ponudbo in jih lahko najdemo po razli\xc4\x8dnih kriterijih iskanja._NEWLINE_Katalog Ponudba slovenske obrti izhaja v treh jezikih - slovenskem, angle\xc5\xa1kem in nem\xc5\xa1kem. Vsaki\xc4\x8d v njej svojo ponudbo predstavi nekaj sto slovenskih obrtnikov. Katalog izide ob otvoritvi najve\xc4\x8djega obrtnega sejma na svetu sejma IHM, ki poteka marca v M\xc3\xbcnchnu - v nakladi 12.000 izvodov.'